კამპო-დე-კალატრავის კომარკა

კამპო-დე-კალატრავა — კომარკა (რაიონი) სიუდად-რეალის პროვინციაში, კასტილია-ლა-მანჩა, ესპანეთი. პროვინციის დედაქალაქი სიუდად-რეალი კამპო-დე-კალატრავის კომარკის შემადგენლობაში შედის.

კომარკის სახელს ატარებს ზეითუნის ზეთი. ზეითუნის ბაღები გაშენებულია თექვსმეტ მუნიციპალიტეტში, სადაც ძირითადად გავრცელებულია კორნიკაბრას ჯიშის ხეები.Aceite Campo de Calatrava (Official website) ამ ტერიტორიაზე ასევე გავრცელებულია ვენახები და ქერის ნათესები. კიდევ ერთი კულტურა, რომელიც აქ მოჰყავთ, არის ზაფრანა.La Mancha Saffron (Official website)

რელიეფი შედგება სედიმენტური ვაკეებისგან, რომლებსაც ენაცვლება მცირე აპალაჩური ნაოჭები, ასევე აშკარად შეიმჩნევა ვულკანური აქტივობის ნაშთები.

ისტორიულად, ეს არეალი დაკავშირებულია კალატრავას ორდენთან, რომელიც 1158 წელს დაარსდა კალატრავის ციხესიმაგრის დასაცავად. კალატრავა ქრისტიანების ხელში გადავიდა დაახლოებით ათი წლით ადრე, 1147 წელს. კალატრავას ორდენმა დაკარგა თავისი ციხესიმაგრე და მთელი კამპო-დე-კალატრავა ალმოჰადების წინააღმდეგ 1195 წელს გამართული ალარკოსის ბრძოლის შემდეგ. კამპო-დე-კალატრავა (დუენიასა და სალვატიერის ციხესიმაგრეების გარდა) 1212 წელს დაიპყრო სამხრეთისკენ მიმავალმა ქრისტიანულმა არმიამ ნავას-დე-ტოლოსას ბრძოლის კონტექსტში. შემდგომში კალატრავა დაუბრუნდა კალატრავას ორდენს, რომელმაც თავისი რეზიდენცია 1214 წლისთვის კალატრავა-ლა-ნუევაში გადაიტანა.

სქოლიო

კატეგორია:სიუდად-რეალის კომარკები